turjo4nis/wikipedia-bn-dump-20250701 huggingface dataset:
খন্দকার আবুল কাশেম

খন্দকার আবুল কাশেম (জন্ম: ৩ জানুয়ারী ১৯৪৪ - মৃত্যু: ৯ সেপ্টেম্বর ১৯৭১) পূর্ব পাকিস্তানের  (বর্তমান বাংলাদেশ) একজন বাঙালি শিক্ষক। তিনি ১৯৭১ বাংলাদেশে গণহত্যা চলাকালীন পাকিস্তান সেনাবাহিনীর আধাসামরিক রাজাকার কর্তৃক নিহত বাঙালি বুদ্ধিজীবীদের মধ্যে অন্যতম।

জন্ম ও প্রথমিক জীবন 
৩ জানুয়ারি ১৯৪৪ সালের  ব্রিটিশ ভারতের পূর্ব বাংলার পাবনার সাঁথিয়ার চোমরপুর গ্রামে জন্ম গ্রহণ করেন। পিতার নাম খন্দকার নবাব আলী ও মাতার নাম সাহেরা খাতুন।

শিক্ষা জীবন 
খন্দকার আবুল কাশেম রাজারহাট হাইস্কুল থেকে ১৯৬০ সালে ম্যাট্রিকুলেশন পাস করেন। ১৯৬২ সালে ইন্টারমিডিয়েট পাস করেন পাবনা এডওয়ার্ড কলেজ থেকে। একই কলেজ থেকে ১৯৬৪ সালে বিএ পাস করেন। তিনি ঢাকা বিশ্ববিদ্যালয়ের অধীনে ১৯৬৬ সালে বিপিএড ডিগ্রি লাভ করেন। তিনি রাজশাহী বিশ্ববিদ্যালয় থেকে ১৯৬৯ সালে  ইতিহাসে এমএ ডিগ্রি অর্জন করেন।

কর্মজীবন 
খন্দকার আবুল কাশেম কর্মজীবন শুরু করেন কাশিনাথপুর এ এল হাইস্কুলে (পাবনা) শিক্ষক হিসেবে ১৯৬৬ সালে। তিনি ইতিহাসের প্রভাষক হিসেবে  পাবনা এডওয়ার্ড কলেজে যোগ দেন ১৯৭০ সালে। একই বছরে তিনি সামরিক প্রশিক্ষণ নেন সাভারে পাকিস্তান ক্যাডেট কোরে।

স্বাধীনতা যুদ্ধ ও গুপ্তহত্যা 
খন্দকার আবুল কাশেম মুক্তিযুদ্ধ শুরু হলে নিজ গ্রামে যুবকদেরকে সংগঠিত করেন ও মুক্তিযোদ্ধাদের রসদ ও খাদ্য সরবরাহ করেন। ৯ সেপ্টেম্বর ১৯৭১ সালে পাবনা শহর থেকে নিজ বাড়ি ফেরার সময় তাকে ধরে নিয়ে গুম করা হয়। তিনি একজন ক্রীড়া সংগঠক ও ক্রীড়াবিদ ছিলেন।

আরও দেখুন 

 ১৯৭১ বাংলাদেশে গণহত্যা
 রাজাকার
 পাকিস্তান সেনাবাহিনী

তথ্যসূত্র

বহিঃসংযোগ 
 

পাবনা জেলার ব্যক্তি
১৯৪৪-এ জন্ম
১৯৭১-এ মৃত্যু
কিংস কলেজ লন্ডনের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশের স্বাধীনতা যুদ্ধে নিহত ব্যক্তি
বাংলাদেশী শিক্ষায়তনিক
মুক্তিবাহিনীর কর্মকর্তা
সরকারি এডওয়ার্ড কলেজ, পাবনার প্রাক্তন শিক্ষার্থী
শালবাহান ইউনিয়ন

শালবাহান ইউনিয়ন বাংলাদেশের পঞ্চগড় জেলার তেতুলিয়া উপজেলার একটি ইউনিয়ন। ইউপি কার্যালয়টি মহুরীহাট নামক স্থানে অবস্থিত।

প্রশাসনিক কাঠামো
শালবাহান ইউনিয়ন তেতুলিয়া উপজেলার আওতাধীন ৪ নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার আওতাধীন। এটি জাতীয় সংসদের ১ নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:

 বালাবাড়ী
 বালাবাড়ী আবাসন
বসন্তজোত     
হাগুড়াগছ 
লোহাকাচী বারবিশুয়া 
শালবাহান 
শালবাহান আশ্রয়ন কেন্দ্র 
শালবাহান নতুনবস্তি 
দাড়িয়াগছ 
গোবরাগছ
ভেল্কুগছ 
প্রামানিকপাড়া
ছোপাগছ
মহিগছ
চৌধুরীগছ
উত্তরবোয়ালমারী
দক্ষিণ বোয়ালমারী
 পূর্ব বোয়ালমারী
পশ্চিম বোয়ালমারী
মন্ডলপাড়া 
বড় দলূয়াগছ
নামাগছ 
 প্রামানিক পাড়া 
পত্নীপাড়া
প্রাণজোত
কালান্দিগছ
খেরকিডাঙ্গী
টাইয়াগছ
ফকিরপাড়া
কুমারটোর
ছোট দলুয়াগছ
ময়নাগুড়ি
জামরীগুড়ি 
প্রামানিকপাড়া
 লোহাকাচী 
ধারাগছ
গোয়াবাড়ী
মাঝিপাড়া 
দানাগছ
কাজিগছ 
ডাহুক গুচ্ছগ্রাম
নারায়নগছ 
 পেদিয়াগছ 
খুটাগছ

প্রাক্তন চেয়ারম্যানবৃন্দ

জনসংখ্যা
জনসংখ্যা ২২,০০০ জন। নারী ১০,৩০০ জন, পুরুষ ১১,৭০০ জন।

শিক্ষা
এই ইউনিয়নে শিক্ষার হার ৭০%।

শিক্ষা প্রতিষ্ঠান
শালবাহান ইউনিয়নের উল্লেখযোগ্য শিক্ষা প্রতিষ্ঠান গুলো হলো:
মাঝিপাড়া মহিলা ডিগ্রী কলেজ
আলহাজ্ব তমিজ উদ্দিন কলেজ
কালান্দীগঞ্জ ফাজিল মাদ্রাসা
শালবাহান উচ্চ বিদ্যালয়
শালবাহান দাখিল মাদ্রাসা
ভিপি উচ্চ বিদ্যালয়
কালান্দীগঞ্জ উচ্চ বিদ্যালয়
মাঝিপাড়া উচ্চ বিদ্যালয়

এছাড়াও এ ইউনিয়নে সরকারি প্রাথমিক বিদ্যালয়, কিন্ডারগার্টেন, হাফিজিয়া মাদ্রাসা আছে।

যোগাযোগ ব্যবস্থা
শালবাহান ইউনিয়নের যোগাযোগের প্রধান সড়ক ঢাকা-বাংলাবান্ধা এন৫ (বাংলাদেশ)  জাতীয় মহাসড়ক। ইউনিয়নের প্রায় প্রতিটি রাস্তা পাকা। ইজিবাইক ও ভ্যান প্রধান বাহন।

তথ্যসূত্র

তেঁতুলিয়া উপজেলার ইউনিয়ন
মহিউদ্দিন আহমেদ (সেনা কর্মকর্তা)

মহিউদ্দিন আহমেদ ছিলেন বাংলাদেশ সেনাবাহিনীর কর্মকর্তা, যিনি শেখ মুজিবুর রহমানের হত্যার দায়ে দোষী সাব্যস্ত হয়েছেন।

জীবন বৃত্তান্ত 
শেখ মুজিবের হত্যার পরে তাকে অন্যান্য ঘাতকদের পাশাপাশি কূটনৈতিক পদ দেওয়া হয়েছিল। তিনি রিয়াদ ও ব্যাংককে বাংলাদেশ দূতাবাসে কর্মরত ছিলেন।   ১৯৯৮ সালের ৮ নভেম্বর তাকে ট্রাইব্যুনাল আদালতের মাধ্যমে মৃত্যুদন্ডের রায় দেওয়া হয়। ১ জুন ২০০৭ সালে যুক্তরাষ্ট্র তার আবাসনের আবেদন প্রত্যাখ্যান করার পরে যুক্তরাষ্ট্র থেকে বাংলাদেশে ফেরত পাঠানো হয়।

পরিবার 
সংসদ সদস্য ও শেখ ফজলুল হক মণির ছেলে ফজলে নূর তাপসের উপর বোমা হামলায় জড়িত থাকা সন্দেহে তার ছেলে মোহাম্মদ নাজমুল হাসান সোহেল ও মাহবুবুল হাসানকে গ্রেপ্তার করা হয়েছিল।

ফাঁসি 
২৮ জানুয়ারী ২০১০ সালে অপর চারজন দণ্ডপ্রাপ্ত ঘাতকের সাথে তাকে  ফাঁসি দেওয়া হয়।

তথ্যসূত্র 

বাংলাদেশী সেনা কর্মকর্তা
২০১০-এ মৃত্যু
ফাঁসিতে ঝুলিয়ে মৃত্যুদণ্ড কার্যকর করা ব্যক্তি
মৃত্যুদণ্ড কার্যকর হওয়া বাংলাদেশী ব্যক্তি
বাংলাদেশ কর্তৃক খুনের দায়ে দোষী সাব্যস্ত ব্যক্তি
বাংলাদেশ কৃষক শ্রমিক আওয়ামী লীগের কার্যনির্বাহী কমিটির সদস্য
বাংলাদেশী লেফটেন্যান্ট কর্নেল
২১শ শতাব্দীতে বাংলাদেশ কর্তৃক মৃত্যুদণ্ড
শেখ মুজিবুর রহমানের গুপ্তঘাতক
গুপ্তঘাতক যার মৃত্যুদণ্ড কার্যকর করা হয়েছে
হামিদ শাহ

হামিদ আলী মাজহার শাহ (জন্ম: ২ আগস্ট ১৯৯২) একজন ডেনিশ ক্রিকেটার, যিনি জুলাই ২০১০ সালে ডেনিশ জাতীয় দলের হয়ে আত্মপ্রকাশ করেছিলেন। তিনি একজন অলরাউন্ডার ও  ডানহাতি অফ স্পিন  বোলার ।

পেশা 
ব্র্যান্ডবিতে জন্মগ্রহণকারী, জাতীয় দলের হয়ে সিনিয়র হিসাবে অভিষেকের আগে শাহ ডেনমার্কের হয়ে অনূর্ধ্ব-১৩, অনূর্ধ্ব-১৫, অনূর্ধ্ব -১৭ এবং অনূর্ধ্ব-১৯ সহ ডেনমার্ক এ দলে খেলেন।  সিনিয়র হিসাবে তার অভিষেক ২০১০ সালে জার্সিতে ইউরোপীয় ক্রিকেট চ্যাম্পিয়নশিপ প্রথম বিভাগ প্রতিযোগিতার মধ্য দিয়ে। উক্ত প্রতিযোগিতায় স্কটল্যান্ডের-এ দলের বিপক্ষে ৮১ বলে ৩৭ রান নিয়ে প্রতিযোগিতার শীর্ষ রান সংগ্রহকারী হন।  ২০১১ সালে ডেনমার্ক কর্তৃক আয়োজিত নরডিক কাপের ফাইনালে, নরওয়ের বিপক্ষে ২০ ওভারে খেলায়, শাহ দলীয় ১০৭ রানের মধ্যে ৪০ রান নিয়ে শীর্ষে থাকেন। টুর্নামেন্টের আগে ফিনল্যান্ডের বিপক্ষে খেলায় ৫৩ রান ও ১৮ রান দিয়ে ২ উইকেট নিয়ে ম্যাচ সেরা হয়ে নির্বাচিত হয়েছিলেন। নর্ডিক কাপের কিছুদিন পরেই শুরু হয় ২০১১ সালের ইউরোপীয় টি-টোয়েন্টি চ্যাম্পিয়নশিপ, উক্ত প্রতিযোগিতায় তিনি সাতটি ম্যাচেই খেলেছিলেন, ব্যাটিংয়ে খুব কম সাফল্য পেলেও,  ১২ ওভারের বোলিংয়ে সাত উইকেট নিয়েছিলেন। 

মার্চ ২০১৮ এ, মালয়েশিয়ায় আইসিসি বিশ্ব ক্রিকেট লীগ চতুর্থ বিভাগ টুর্নামেন্টের জন্য ডেনমার্কের স্কোয়াডের অধিনায়ক হিসাবে তাকে নিযুক্ত করা হয়েছিল। সেপ্টেম্বর ২০১৮ এ, তাকে আবার ডেনমার্কের স্কোয়াডের অধিনায়ক করা হয়েছে, ওমানের ২০১৮ আইসিসি বিশ্ব ক্রিকেট লীগ তৃতীয় বিভাগ টুর্নামেন্টের জন্য। টুর্নামেন্টে তিনি পাঁচ ম্যাচে ২৪১ রান নিয়ে শীর্ষস্থানীয় রান সংগ্রহকারী ছিলেন। 

২০১৯ সালের মে মাসে গার্নসিতে অনুষ্ঠিত আইসিসি টি-টোয়েন্টি বিশ্বকাপের ইউরোপ বাছাইপর্বের টুর্নামেন্টের আঞ্চলিক ফাইনালের প্রস্তুতির জন্য আয়ারল্যান্ডে লিনস্টার লাইটনিংয়ের বিপক্ষে পাঁচ ম্যাচের সিরিজের জন্য ডেনমার্কের দলে জায়গা পেয়েছিলেন তিনি। একই মাসে, আঞ্চলিক ফাইনাল টুর্নামেন্টের জন্য তাকে ডেনমার্কের স্কোয়াডের অধিনায়ক মনোনীত করা হয়েছিল। ২০১৯ সালের ১৬ জুন ডেনমার্কের হয়ে জার্সির বিপক্ষে তিনি টুয়েন্টি২০ আন্তর্জাতিক (টি২০আই)-এ অভিষেক করেছিলেন।

আগস্ট ২০১৯ সালে, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য ডেনমার্কের স্কোয়াডের অধিনায়ক করা হয়েছিল।

তথ্যসূত্র 

জীবিত ব্যক্তি
১৯৯২-এ জন্ম
ডেনীয় ক্রিকেটার
ডেনমার্ক জাতীয় দলের অধিনায়ক
ডেনমার্ক টুয়েন্টি২০ আন্তর্জাতিক ক্রিকেটার
ডেনমার্ক জাতীয় ক্রিকেট দলের অধিনায়ক
গৌরীপুর লজ

গৌরীপুর লজ বাংলাদেশের ময়মনসিংহ জেলার ময়মনসিংহ সদর উপজেলার ব্রহ্মপুত্র নদীর তীরে অবস্থিত এক ঐতিহাসিক জমিদার বাড়ি।

ইতিহাস
১৮২৮ সালে ময়মনসিংহের মহারাজা শশীকান্ত সেনের শাসনামলে বর্তমান ময়মনসিংহ সদরের ব্রহ্মপুত্র নদীর তীরে জমিদার ব্রজেন্দ্র কিশোর এই দ্বিতল বিশিষ্ট্য বাড়িটি প্রতিষ্ঠা করেন। বাড়িটি কাঠ ও টিন জাতীয় পদার্থ দিয়ে তৈরি করা। কারণ ইট দিয়ে দালান করার উপর ময়মনসিংহের মহারাজা নিষেধাজ্ঞা ছিল। জমিদার ব্রজেন্দ্র কিশোর বাড়িটি তৈরি করতে চীন থেকে মিস্ত্রী এনেছিলেন। কিছুদিন আগেও এই সুন্দর কারুকার্যখচিত বাড়িটি ময়মনসিংহ জেলার সোনালী ব্যাংক এর প্রধান কার্যালয় হিসেবে ব্যবহৃত হয়েছিল।

চিত্রশালা

তথ্যসূত্র

বহিঃসংযোগ

ময়মনসিংহ জেলার দর্শনীয় স্থান
১৮২৮-এ প্রতিষ্ঠিত
ত্রিভুজ কেন্দ্রের বিশ্বকোষ

ত্রিভুজ কেন্দ্রের বিশ্বকোষ বা Encyclopedia of Triangle Centers (ETC) হল ত্রিভুজের কেন্দ্রের একটি অনলাইন তালিকা যেখানে ত্রিভুজ সম্পর্কিত হাজার হাজার বিন্দুর  বিবরণ রয়েছে। সাধারণভাবে এই বিন্দুগুলোকে ত্রিভুজের কেন্দ্র বলা হয়।     ইভান্সওয়াইল বিশ্ববিদ্যালয়ের অধ্যাপক ও গণিতবিদ ক্লার্ক কিম্বার্লিং ১৯৯৪ সাল থেকে এই তালিকা তৈরি করছেন। তালিকাটিতে এ পর্যন্ত ৩৪১৯৬ টি ত্রিভুজ-কেন্দ্রের বিবরণ রয়েছে।

তালিকার প্রতিটি বিন্দুকে X(n) এর মাধ্যমে শনাক্ত করা হয়েছে। যেমন— X(1) 
দ্বারা অন্তঃকেন্দ্র, X(2) 
দ্বারা ভরকেন্দ্র এবং X(3) 
দ্বারা পরিকেন্দ্রকে নির্দেশ করা হয়েছে। তালিকাটিতে প্রতিটি বিন্দুর বিবরণ হিসেবে এদের ত্রিরৈখিক স্থানাঙ্ক ও ব্যারিসেন্ট্রিক স্থানাঙ্ক এবং অন্যান্য নির্দিষ্ট বিন্দুর সাথে এদের সংযোগকারী রেখার সাথে সম্পর্ক অন্তর্ভুক্ত করা হয়েছে। জিওমিটারস স্কেচপ্যাড সফটওয়্যারের মাধ্যমে মূল বিন্দুগুলোর (ত্রিভুজ কেন্দ্র) নকশাচিত্র আঁকা হয়ে থাকে। এছাড়াও বিশ্বকোষটিতে বিভিন্ন জ্যামিতিক পদ ও সংজ্ঞার একটি টিপ্পনিও অন্তর্ভুক্ত হয়েছে।

তালিকায় প্রতিটি বিন্দুর জন্য একটি করে স্বতন্ত্র নাম নির্ধারণ করা আছে। যেসব বিন্দুর ক্ষেত্রে জ্যামিতিক অথবা ভৌগোলিক গুরুত্ব নির্ভর নির্দিষ্ট নাম পাওয়া যায় নি তাদের জন্য তারার নাম ব্যবহার করা হয়েছে। যেমন—  ৭৭০তম বিন্দুটির নাম আকামার (Acamar) রাখা হয়েছে। আকামার হল থিটা এরিদানি নক্ষত্রের আরেক নাম।

বিশ্বকোষের কয়েকটি উল্লেখযোগ্য ত্রিভুজ-কেন্দ্র
নিচে বিশ্বকোষটির অন্তর্ভুক্ত প্রথম দশটি ত্রিভুজ-কেন্দ্রের তালিকা দেওয়া হল:

{| class="wikitable"
|-
! scope="col" width="10%"|ETC এ সংকেত 
!! scope="col" width="15%"|নাম 
!! scope="col" width="25%"|সংজ্ঞা 
!! scope="col" width="30%"|ত্রিভুজকেন্দ্র ফাংশন 
|-
! X(1)
| অন্তঃকেন্দ্র 
| ত্রিভুজের অন্তঃবৃত্তের কেন্দ্র 
|
|-
! X(2) 
| ভরকেন্দ্র 
| ত্রিভুজের মধ্যমাত্রয়ের ছেদবিন্দু
| , , 
|-
! X(3) 
| পরিকেন্দ্র 
| ত্রিভুজের পরিবৃত্তের কেন্দ্র
|
|-
! X(4)
| লম্বকেন্দ্র 
| ত্রিভুজের উচ্চতা রেখাত্রয়ের ছেদবিন্দু
|
|-
! X(5) 
| নববিন্দু কেন্দ্র 
| ত্রিভুজের নববিন্দু বৃত্তের কেন্দ্র
|
|-
! X(6) 
| সীমেডিয়ান বিন্দু 
| ত্রিভুজের সীমেডিয়ান রেখাত্রয়ের ছেদবিন্দু 
|
|-
! X(7)
| গর্গন বিন্দু 
| কন্ট্রাক্ট ত্রিভুজের সীমেডিয়ান বিন্দু 
|
|-
! X(8) 
| নেগল বিন্দু 
| ত্রিভুজের শীর্ষ থেকে সংশ্লিষ্ট অর্ধপরিসীমা বিন্দুতে অঙ্কিত রেখাত্রয়ের ছেদ বিন্দু
|
|-
! X(9)
| মিটনপাঙক্ট 
| ত্রিভুজের বহিঃবৃত্তত্রয়ের কেন্দ্রগুলো দিয়ে গঠিত ত্রিভুজের সীমেডিয়ান বিন্দু
|
|-
! X(10)
| স্পিকার কেন্দ্র 
| স্পিকার বৃত্তের কেন্দ্র 
|
|-
! X(11)
| ফয়েরবাখ বিন্দু 
|
|
|-
! X(13)
| ফার্মাট বিন্দু
|
|
|-
! X(15), X(16)
| প্রথম ও দ্বিতীয় আইসোডায়নামিক বিন্দু
|
|
|-
! X(17), X(18)
| প্রথম ও দ্বিতীয় নেপোলিয়ন বিন্দু
|
|
|-
! X(20)
| ডি লংচাম্পস বিন্দু
|
|
|-
! X(21)
| শিফলার বিন্দু
|
|
|-
! X(22)
| এক্সেটার বিন্দু
|
|
|-
! X(39)
| ব্রোকার্ড মধ্যবিন্দু
|
|
|}

চতুর্ভুজ ও চার-বাহুর ক্ষেত্রগুলোকে এবং বহুভুজ জ্যামিতিকে উপর্যুক্ত তালিকার বহির্ভূত।  বিস্তারিত জানতে বহিঃসংযোগ দেখুন।

আরও দেখুন

তথ্যসূত্র

বহিঃসংযোগ  

Encyclopedia of Triangle Centers 
Kimberling Center
 Implementation of ETC points as Perl subroutines by Jason Cantarell
Encyclopedia of Quadri-figures
Encyclopedia of Polygon Geometry

ত্রিভুজ
ত্রিভুজ কেন্দ্র
২০শ শতাব্দীর বিশ্বকোষ
২১শ শতাব্দীর বিশ্বকোষ
শেখ আবদুস সালাম

শেখ আবদুস সালাম (জন্ম:১২ জুলাই ১৯৪০ - মৃত্যু: ১৩ মে ১৯৭১) একজন বাঙালি শিক্ষাবিদ ও শহীদ বুদ্ধিজীবী যিনি বাংলাদেশের মুক্তিযুদ্ধে শহীদ হন।

জন্ম ও প্রথমিক জীবন 
শেখ আবদুস সালাম ১২ জুলাই ১৯৪০ সালে ব্রিটিশ ভারতের পূর্ব বাংলার নড়াইলের কালিয়ার বিলবাওচ গ্রামে (বর্তমান বাংলাদেশ) জন্মগ্রহণ করেন। তার পিতার নাম শেখ আবদুল গফুর ও মাতার নাম ফুলজান নেছা।

শিক্ষা জীবন 
শেখ আবদুস সালাম কালিয়া উচ্চ বিদ্যালয় থেকে  ১৯৫৬ সালে ম্যাট্রিকুলেশন এবং নড়াইল ভিক্টোরিয়া কলেজ থেকে  ১৯৫৮ সালে ইন্টারমিডিয়েট পাস করেন। খুলনা বিএল কলেজ থেকে তিনি ১৯৬০ সালে বিএ ডিগ্রি পাস করেন। ঢাকা বিশ্ববিদ্যালয়ের ইংরেজি সাহিত্য বিভাগে তিনি ১৯৬৯ সালে এমএ ক্লাসে ভর্তি হয়ে ১৯৭১ সালে শেষ পর্বের পরীক্ষার সময় আন্দোলনের কারণে পরীক্ষা স্থগিত হলে আইন কলেজ খুলনা থেকে বিএল ও বিএড ডিগ্রি লাভ করেন ঢাকা টিচার্স ট্রেনিং কলেজ থেকে। তিনি সাহিত্য, শিক্ষা ব্যবস্থা ও ইংরেজি ভাষা বিষয়ে ডিপ্লোমা কোর্স সম্পন্ন করেন।

কর্মজীবন 
শেখ আবদুস সালাম নওয়াগ্রাম ইউনাইটেড একাডেমীতে ১৯৬০ সালে প্রধান শিক্ষক হয়ে কর্মজীবন শুরু করেন। বড়দিয়া উচ্চ বিদ্যালয় ও বেন্দা ইউনিয়ন ইনস্টিটিউশনে প্রধান শিক্ষক হিসেবেও তিনি দায়িত্ব পালন করেন। তিনি কালিয়া বহুমুখী উচ্চ বিদ্যালয়ে প্রধান শিক্ষক নিযুক্ত হন ১৯৬৭ সালে।

রাজনৈতিক জীবন 
শেখ আবদুস সালাম ছাত্র রাজনীতি দিয়েই রাজনীতিতে  জড়িত হন। ১৯৬৯ সালে ঢাকা বিশ্ববিদ্যালয়ে তিনি আইয়ুব বিরোধী আন্দোলনে অংশগ্রহণ করেন। এই অপরাধে ১৯৭০ সালে তাকে কারাগারে যেতে হয়। তিনি ছিলেন কালিয়া উপজেলা শাখা আওয়ামী লীগের সাধারণ সম্পাদক এবং কালিয়ায় প্রথম বাংলাদেশের পতাকা উত্তোলন হয় তার নেতৃত্বে। কালিয়ায় মুক্তিবাহিনী সংগ্রাম পরিষদ তার নেতৃত্বেই গঠিত হয়।

স্বাধীনতা যুদ্ধ ও হত্যা 
শেখ আবদুস সালামকে মে ১৯৭১ সালে পাকিস্তানি বাহিনী গ্রেফতার করে যশোর সেনানিবাসে নিয়ে যায় এবং ১৩ মে ১৯৭১ সালে হত্যা করে।

আরও দেখুন 

 ১৯৭১ বাংলাদেশে গণহত্যা
 রাজাকার
 পাকিস্তান সেনাবাহিনী

তথ্যসূত্র

বহিঃসংযোগ 

 শেখ আবদুস সালাম – বাংলাপিডিয়া থেকে নেয়া

বাংলাদেশের স্বাধীনতা যুদ্ধে নিহত ব্যক্তি
বাংলাদেশী শিক্ষায়তনিক
ঢাকা বিশ্ববিদ্যালয়ের প্রাক্তন শিক্ষার্থী
বুদ্ধিজীবী
১৯৪০-এ জন্ম
১৯৭১-এ শহীদ বুদ্ধিজীবী
১৯৭১-এ মৃত্যু
বাংলাদেশ আওয়ামী লীগের রাজনীতিবিদ
মুক্তিবাহিনীর কর্মকর্তা
নড়াইল সরকারি ভিক্টোরিয়া কলেজের প্রাক্তন শিক্ষার্থী
সরকারি ব্রজলাল কলেজের প্রাক্তন শিক্ষার্থী
সরকারি টিচার্স ট্রেনিং কলেজ, ঢাকার প্রাক্তন শিক্ষার্থী
১৯৫৬-এ জন্ম
নড়াইল জেলার ব্যক্তি
সুলতানুদ্দিন আহমেদ

সুলতানুদ্দিন আহমেদ একজন প্রকৌশলী যিনি  মুক্তিযুদ্ধে শহীদ হয়েছিলেন।

প্রথম জীবন 
আহমেদ ১৯৩৫ সালে ব্রাহ্মণবাড়িয়া জেলা সরকারপাড়ায় জন্মগ্রহণ করেন। তিনি ১৯৫০ সালে চাঁদপুর উচ্চ বিদ্যালয় থেকে স্নাতক এবং ১৯৫৯ সালে ইঞ্জিনিয়ারিংয়ের বিএসসি নিয়ে ঢাকা আহসানউল্লাহ ইঞ্জিনিয়ারিং কলেজ থেকে স্নাতক ডিগ্রি অর্জন করেন। তিনি ওকলাহোমা স্টেট বিশ্ববিদ্যালয় থেকে কারিগরি শিক্ষায় এমএস ডিগ্রি অর্জন করেছেন।

পেশা 
আহমেদ ১৯৫৯ সালে প্রশিক্ষক হিসাবে ঢাকা পলিটেকনিক ইনস্টিটিউটে যোগদান করেন। ১৯৬৫ সালে তিনি প্রিন্সিপাল পদে পদোন্নতি পেয়ে ফরিদপুর টেকনিক্যাল ইনস্টিটিউটে স্থানান্তরিত হন। তিনি আরও পড়াশুনার জন্য যুক্তরাষ্ট্রে যান এবং ১৯৬৮ সালের মার্চ মাসে যশোর পলিটেকনিক ইনস্টিটিউটে অধ্যক্ষ হিসাবে যোগদানের জন্য ফিরে আসেন।

মৃত্যু 
১৯৭১ সালের ২৫ শে মার্চ অপারেশন সার্চলাইট এবং বাংলাদেশ মুক্তিযুদ্ধ শুরু হওয়ার সাথে সাথে পাকিস্তানের সেনাবাহিনী আক্রমণ করে তার বাড়িতে। তাকে তার বাড়িতে উপস্থিত পুরুষ আত্মীয়দের সাথে হত্যা করা হয়েছিল।

তথ্যসূত্র 

বাংলাদেশের স্বাধীনতা যুদ্ধে নিহত ব্যক্তি
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
ব্রাহ্মণবাড়িয়া জেলার ব্যক্তি
১৯৭১-এ মৃত্যু
১৯৩৫-এ জন্ম
ওকলাহোমা স্টেট ইউনিভার্সিটির প্রাক্তন শিক্ষার্থী
আবু বারেক মোহাম্মদ নুরুল আলম

এবিএম নুরুল আলম বা আবু বারেক মোহাম্মদ নুরুল আলম ছিলেন একজন বাংলাদেশী চিকিৎসক। যিনি বাংলাদেশের মুক্তিযুদ্ধে শহীদ হয়েছিলেন।

প্রাথমিক জীবন 
আলমের জন্ম ১৯৯৯-এ ব্রিটিশ ভারতের পূর্ব বাংলা, দিনাজপুরের বোতাগঞ্জের ধনতলায়। তিনি বাংলা ভাষা আন্দোলনে যুক্ত ছিলেন । তিনি এমবিবিএস শেষ করে ১৯৬১ সালে ঢাকা মেডিকেল কলেজ থেকে স্নাতক হন।

পেশা 
আলম সহকারী সার্জন হিসাবে সান্তাহার রেলওয়ে হাসপাতালে যোগদান করেছেন। একাত্তরের ২৫ শে মার্চ অপারেশন সার্চলাইট শুরু হওয়ার সাথে সাথে বাংলাদেশের মুক্তিযুদ্ধ শুরু হয়েছিল। সান্তাহারের বাঙালি ও অবাঙালি ( বিহারী ) বাসিন্দাদের মধ্যে সাম্প্রদায়িক দাঙ্গা শুরু হয়েছিল। আহতদের তিনি চিকিৎসা সহায়তা দিয়েছিলেন। ২৬ মার্চ ১৯৭৪১, হাসপাতালে পাকিস্তান আর্মির সঙ্গে যুদ্ধাহতদের আশ্রয় দিয়ে তিনি এবং তার পরিবার হায়সাবাড়ি, নওগাঁ ,তারপর শাহবাজপুর, রাজশাহীতে চলে আসেন। তিনি ভারতে চলে যাওয়ার লক্ষ্য নিয়ে রাজশাহী শহরে (এখন শহর) চলে আসেন। তিনি মুক্তিবাহিনীকে সহায়তা করেছিলেন বলে অভিযোগে নগরীর একটি ফার্মেসী থেকে পাকিস্তান সেনাবাহিনী তাকে গ্রেপ্তার করেছিল। তাকে নিয়ে যাওয়া হয়েছিল রাজশাহী বিশ্ববিদ্যালয়ের জোহা হলে।

মৃত্যু 
১৯৭১ সালের ২০ নভেম্বর পাকিস্তান সেনা হেফাজতে আলমকে গুলি করে হত্যা করা হয়েছিল।

তথ্যসূত্র 

দিনাজপুর জেলার ব্যক্তি
ঢাকা মেডিকেল কলেজের প্রাক্তন শিক্ষার্থী
বাংলাদেশের স্বাধীনতা যুদ্ধে নিহত ব্যক্তি
১৯৭১-এ মৃত্যু
১৯২৯-এ জন্ম
বাংলাদেশী শল্যচিকিৎসক
আজহারুল হক

ডাঃ আজহারুল হক (জন্ম: ২ মার্চ ১৯৪০ - মৃত্যু: ১৬ নভেম্বর ১৯৭১) একজন বাংলাদেশী চিকিৎসক, শহীদ বুদ্ধিজীবী। যিনি বাংলাদেশের মুক্তিযুদ্ধে শহীদ হন।

জন্ম ও প্রথমিক জীবন 
আজহারুল হকের জন্ম ২ মার্চ ১৯৪০ সালে ঢাকায়। তার পৈতৃক বাস ছিল ব্রিটিশ ভারতের পশ্চিমবঙ্গের নদীয়ার কৃষ্ণনগরের রাধানগরে। তার পিতার নাম মোঃ জহুরুল হক ও মাতার নাম ফাতেমা খাতুন। তার পিতা ছিলেন ঢাকা কেন্দ্রীয় কারাগারের জেলার। মাত্র ৩ বছর বয়সে ১৯৪৩ সালে তার পিতা মারা যান।

শিক্ষা জীবন 
আজহারুল হক তার ভাইয়ের কর্মস্থল বারবার পরিবরতনের কারণে প্রাথমিক শিক্ষা লাভ করেন সিলেট, চট্টগ্রাম, নোয়াখালী ও বরিশালে। ১৯৬৩ সালে তিনি সিলেটে মেডিক্যাল স্কুল (বর্তমানে সিলেট ওসমানী মেডিকেল কলেজ) থেকে এলএমএফ ডিগ্রি অর্জন করেন থেকে এবং ঢাকার সলিমুল্লাহ মেডিক্যাল কলেজ থেকে ১৯৬৮ সালে এম,বি,বি, এস ডিগ্রি অর্জন করেন।

কর্মজীবন 
আজহারুল হক এক বছর ইন্টার্নশীপ শেষে সহকারী সার্জন পদে ঢাকা মেডিক্যাল কলেজ হাসপাতালে ২৬ জুন ১৯৬৯ সালে কর্মজীবন শুরু করেন।

মুক্তিযুদ্ধে অবদান 
আজহারুল হক বাংলাদেশের মুক্তিযুদ্ধে অবদান রাখেন। যুদ্ধ শুরু হলে তিনি হাতিরপুলে ব্যক্তিগত চেম্বারে আহত মুক্তিযোদ্ধাদের গোপনে চিকিৎসা করতেন। জুলাই ১৯৭১ সালে পুলিশ তাকে ডেকে নিয়ে শাসালেও তিনি গোপনে মুক্তিযোদ্ধাদের চিকিৎসার চালিয়ে যান। ১৫ নভেম্বর ১৯৭১ সালে নিজ বাড়ির প্রধান ফটকে তিনি ও তার সহকর্মী এবিএম হুমায়ুন কবির হাসপাতাল থেকে তাদেরকে নিতে আসা গাড়ির জন্য অপেক্ষা করছিলেন। সেখান থেকে আলবদর বাহিনী দুইজনকেই ধরে নিয়ে যায়।

মৃতদেহ উদ্ধার 
১৬ নভেম্বর ১৯৭১ সালে আজহারুল হক ও ডাঃ এবিএম হুমায়ুন কবিরের মৃতদেহ হাত-পা ও চোখ বাঁধা অবস্থায় মতিঝিলের নটরডেম কলেজের পাশে পানিতে পাওয়া যায়। তাকে আজিমপুর কবরস্থানে সমাহিত করা হয়।

ব্যক্তিগত ও পারিবারিক জীবন 
আজহারুল হক সাহিত্য চর্চা ও সাংস্কৃতিক কর্মকাণ্ডের প্রতি অনুরাগী ছিলেন। ভাইবোনদের ছাড়াও তিনি স্ত্রী সৈয়দা সালমা হককে রেখে গেছেন। সালমা হক তখন ছিলেন সন্তান সম্ভবা। ১৪ জানুয়ারি ১৯৭২ সালে তিনি এক পুত্র আশরাফুল হক নিশানের জন্ম দেন। আত্মত্যাগ ও মুক্তিযুদ্ধে অবদানের স্বীকৃতিস্বরূপ বাংলাদেশ ডাক বিভাগ ১৪ ডিসেম্বর ১৯৯৫ সালে শহীদ বুদ্ধিজীবী দিবসে তার নামে ডাকটিকিট প্রকাশ করে।

আরও দেখুন 

 ১৯৭১ বাংলাদেশে গণহত্যা
 রাজাকার
 পাকিস্তান সেনাবাহিনী

তথ্যসূত্র

বহিঃসংযোগ 

 ডাঃ আজহারুল হক – বাংলাপিডিয়া থেকে নেয়া

১৯৪০-এ জন্ম
বাংলাদেশী চিকিৎসক
বাংলাদেশের স্বাধীনতা যুদ্ধে নিহত ব্যক্তি
১৯৭১-এ শহীদ বুদ্ধিজীবী
১৯৭১-এ মৃত্যু
মুক্তিবাহিনীর কর্মকর্তা
বাংলাদেশী শল্যচিকিৎসক
সিলেট এমএজি ওসমানী মেডিকেল কলেজের প্রাক্তন শিক্ষার্থী
ঢাকার ব্যক্তি
আতাউল্লাহ আবু আম্মার জুনুনি

আতাউল্লাহ আবু আম্মার জুনুনি () সাধারণত আতাউল্লাহ বা আতা উল্লাহ নামেও পরিচিত। তিনি আরাকান রোহিঙ্গা স্যালভেশন আর্মি বা আরসার (এআরএসএ) নেতা। আরসা একটি রোহিঙ্গা বিদ্রোহী দল, যা উত্তর রাখাইন রাজ্যে সক্রিয়। আরসা থেকে অনলাইনে প্রকাশিত হওয়া বিভিন্ন ভিডিওতে জুনুনি সামনে এসেছেন এবং সেখানে তিনি প্রেস বিবৃতি ও বক্তব্য দিয়েছেন।  ২০২৫ সালের ১৮ মার্চ বাংলাদেশ র্যাব জুনুনিকে গ্রেফতার করে।

প্রথম জীবন 
আতাউল্লাহ জন্মগ্রহণ করেন পাকিস্তানের করাচিতে। তার পরিবার ছিল মিয়ানমারের রাখাইন রাজ্যে ধর্মীয় নির্যাতনের কারণে ১৯৬০ এর দশকে পাকিস্তানে পালিয়ে আসা একটি পরিবার। প্রথম জীবনে আতাউল্লাহ এর পরিবার সৌদি আরবের মক্কায় চলে যায়, এবং তিনি সেখানে একটি ইসলামী বিদ্যালয়ে পড়াশুনা করেন। পরে আতাউল্লাহ সেখানকার রোহিঙ্গা বিস্ফূরণের জন্য ইমাম হিসেবে কাজ করেন, যেখানে দেড় লক্ষ রোহিঙ্গা রয়েছে।

বিদ্রোহ 
ইন্টারন্যাশনাল ক্রাইসিস গ্রুপ (ICG) একটি প্রতিবেদনে উল্লেখ করে এটি এই বিদ্রোহী দলের সদস্যদের সাক্ষাতকার নিয়েছে। এদের থিংক ট্যাংক বলেন এই দলের নেতার সৌদি আরবের সাথে ঘনিষ্ঠ সম্পর্ক রয়েছে। ২০১৬ সালের ডিসেম্বর মাসে প্রকাশিত আইসিজি প্রতিবেদন অনুসারে তিনি রাখাইন রাজ্যে হওয়া ২০১২ সালের রাখাইন রাজ্যের সাম্প্রদায়িক দাঙ্গা সংগঠনের কিছু দিন পর, সেই বছরেই সৌদি আরব ত্যাগ করেছেন। মায়ানমার সরকারের একটি প্রেস বিজ্ঞপ্তিতে দাবি করা হয়, আতাউল্লাহ পাকিস্তানে তালিবানের অধীনে ছয় মাস ধরে আধুনিক গেরিলা রণকৌশলের প্রশিক্ষণ নিয়েছে। আইসিজি প্রতিবেদনটি বলছে (যদিও নিশ্চিত করা যায়নি), তিনি পাকিস্তানে বা অন্য কোথাও গিয়েছিলেন, এরকম কিছু আলামত রয়েছে, সেই সাথে তিনি আধুনিক গেরিলা রণকৌশলের প্রশিক্ষণও গ্রহণ করেছেন। এই বিদ্রোহী দলের কয়েকজন সদস্য আইসিজি-কে এও বলেছে যে, রাখাইন রাজ্যে প্রত্যাবর্তনের পূর্বে তিনি লিবিয়াতে অতিরিক্ত প্রশিক্ষণও গ্রহণ করে থাকতে পারেন, কিন্তু তার সম্পর্কে অন্য বিষয়গুলো অনিশ্চিত।

২০১৬ সালের ৯ অক্টোবরে আতাউল্লাহ শত শত বিদ্রোহীকে বাংলাদেশ-মায়ানমার সীমান্তে নিয়ে আসেন, যেখানে তারা বর্মী সীমান্তের পুলিশ পোস্টে হামলা করে। এক সপ্তাহ পরে, আতাউল্লাহকে অনলাইনে একটি ভিডিওতে দেখা যায়, সেখানে তিনি এই হামলার দায় স্বীকার করেন।

আতাউল্লাহ ২০১৭ সালের ২৫ আগস্টে একটি দ্বিতীয় বড় ধরনের সশস্ত্র  হামলা করেন, যার ফলে ৭১ জনের মৃত্যু হয়।

তথ্যসূত্র 

জীবিত ব্যক্তি
রোহিঙ্গা
রোহিঙ্গা বংশোদ্ভূত পাকিস্তানি
পাকিস্তানি ব্যক্তি ভূক্তি
করাচির ব্যক্তি
সৈয়দ জালালউদ্দিন হাশেমী

সৈয়দ জালালউদ্দিন হাশেমী  (১৮৯৪ - ৯ জানুয়ারি ১৯৪৭) হলেন একজন বাঙালি রাজনীতিবিদ। তিনি রাজনৈতিক অনেক পদে অধিস্তান করেছেন; তার মধ্যে কলকাতা কর্পোরেশনের নির্বাচিত কাউন্সিলর, বঙ্গীয় আইনসভার সদস্য, ডেপুটি স্পিকার, ভারপ্রাপ্ত স্পিকার অন্যতম। কৃষক প্রজা পার্টির জন্মলগ্ন থেকেই তিনি এ দলের সঙ্গে সম্পৃক্ত ছিলেন।

প্রারম্ভিক জীবন 
হাশেমী ১৮৯৪ সালে তৎকালীন ব্রিটিশ ভারতের খুলনা জেলার সাতক্ষীরা মহকুমার তেতুলিয়া গ্রামে জন্মগ্রহণ করেন। তিনি ছিলেন একজন স্ব-শিক্ষিত ব্যক্তি। তার পিতার নাম মৌলভী সৈয়দ আলম শাহ যিনি ভারতের উত্তর পশ্চিম সীমান্ত প্রদেশের হাজারা জেলার বাফা গ্রামের বাসিন্দা ছিলেন। ঊনবিংশ শতাব্দীর গোড়ার দিকে  তিনি তেঁতুলিয়া গ্রামে এসে বসতি স্থাপন করেন তেতুলিয়া জমিদারদের নির্মিত মসজিদের ইমাম নিযুক্ত হন। তার ছেলে  প্রয়াত সৈয়দ  কামাল বখত সাকী সাতক্ষীরার তালা কলারোয়া আসনের সাবেক সংসদ সদস্য ও সাতক্ষীরা জেলা আওয়ামী লীগের সাবেক সভাপতি।

রাজনৈতিক জীবন
বঙ্গীয় প্রাদেশিক কংগ্রেস কমিটির সদস্য হাশেমী কৃষকশ্রেণীর স্বার্থ রক্ষায় আত্মনিয়োগ করেন এবং তাদের অধিকার আদায় ও কল্যাণের লক্ষ্যে সংগ্রাম করে একজন অবিসংবাদিত নেতায় পরিণত হন।

১৯২৯ সালে খুলনার মুসলিম নির্বাচনী এলাকা থেকে স্বরাজ্য দলের সমর্থনে হাশেমী বঙ্গীয় আইনসভার সদস্য নির্বাচিত হন ও আইনসভার ডেপুটি স্পিকার নির্বাচিত হন। ১৯৩৭ সালের সাধারণ নির্বাচনে সাতক্ষীরা পল্লী মুসলিম নির্বাচনী এলাকা থেকে কৃষক প্রজা পার্টির প্রার্থী হিসেবে তিনি নির্বাচনে জয়লাভ করেন। ১৯৪২ সালের ফেব্রুয়ারি মাসে জালালউদ্দিন হাশেমী প্রগ্রেসিভ কোয়ালিশন পার্টির প্রার্থী হিসেবে এবং কংগ্রেসের সমর্থনে বঙ্গীয় আইনসভার ডেপুটি স্পিকার নির্বাচিত হন ও ১৯৪২ সালের ২৭ এপ্রিল ভারপ্রাপ্ত স্পিকার নিয়োগ করা হয়। ১৯৩৬-৩৭ এবং ১৯৩৯-৪০ সালে জালালউদ্দিন হাশেমী কলকাতা কর্পোরেশনের নির্বাচিত কাউন্সিলর ছিলেন। তবে, ১৯৪৬ সালে তিনি তার নিজ নির্বাচনী এলাকা সাতক্ষীরা থেকে কংগ্রেসের প্রার্থী হিসেবে নির্বাচনে প্রতিদ্বন্দ্বিতা করে হেরে যান।

মৃত্যু 
তিনি ১৯৪৭ সালের ৯ জানুয়ারি কলকাতার করায়া রোডে নিজ বাসভবনে মৃত্যুবরণ করেন।

আরও দেখুন 
 বঙ্গীয় আইনসভা;
 কৃষক প্রজা পার্টি।

তথ্যসূত্র

বহিঃসংযোগ 

১৮৯৪-এ জন্ম
১৯৪৭-এ মৃত্যু
বঙ্গীয় আইনসভার সদস্য
সাতক্ষীরার ব্যক্তিত্ব
বাঙালি মুসলিম
নেরুমল চাইওয়াই

নেরুমল চাইওয়াই (; জন্ম: ২ জুলাই ১৯৯০) একজন থাই মহিলা ক্রিকেটার। তিনি ফেব্রুয়ারি ২০১৭ সালে ২০১৭ মহিলা ক্রিকেট বিশ্বকাপ বাছাইপর্বে থাইল্যান্ড জাতীয় মহিলা ক্রিকেট দলের হয়ে খেলেছেন। তিনি থাইল্যান্ডের হয়ে ২০১৮ মহিলাদের টুয়েন্টি২০ এশিয়া কাপ প্রতিযোগিতায় পাঁচ ম্যাচে ৯০ রান নিয়ে শীর্ষস্থানীয় রান সংগ্রহকারী ছিলেন।

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় থাইল্যান্ডের স্কোয়াডে স্থান দেওয়া হয়েছিল। তিনি ২০১৮ সালের ৩ জুন, থাইল্যান্ডের হয়ে ২০১৮ মহিলা টুয়েন্টি২০ এশিয়া কাপের মধ্য দিয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ অভিষেক করেছিলেন। ফেব্রুয়ারি ২০১৯, তিনি ছয় ম্যাচে ১৮১ রান নিয়ে ২০১৯ আইসিসি মহিলা বাছাইপর্ব এশিয়া প্রতিযোগিতায় সেরা রান সংগ্রহকারী ছিলেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে থাইল্যান্ডের দলীয় স্কোয়াডে অন্তর্ভুক্ত করা হয়। উক্ত প্রতিযোগিতার ৫ ম্যাচে ৮৭ রান নিয়ে সে ছিল থাইল্যান্ড মহিলা দলের সর্বাধিক রান সংগ্রহকারী।

তথ্যসূত্র

বহিঃসংযোগ 
 

২০১৪ এশিয়ান গেমসের ক্রিকেটার
২০১০ এশিয়ান গেমসের ক্রিকেটার
জন্মের স্থান অনুপস্থিত (জীবিত ব্যক্তি)
থাইল্যান্ড মহিলা টি২০ আন্তর্জাতিক ক্রিকেটার
থাই মহিলা ক্রিকেটার
জীবিত ব্যক্তি
১৯৯০-এ জন্ম
২০১৭ এসইএ গেমসের প্রতিযোগী
এসইএ গেমস স্বর্ণপদক বিজয়ী থাই
এশিয়ান গেমসে থাইল্যান্ডের প্রতিযোগী
মহিলা ক্রিকেট অধিনায়ক
২১শ শতাব্দীর থাই নারী
২০২৩ এসইএ গেমসের প্রতিযোগী